**„Tretí rozmer vzdelávania“**

**01. 06. 2021 – 28. 02. 2022**

**Partneri mikroprojektu:**

**1. Agencja Rozwoju Regionalnego S.A. w Bielsku-Białej**, ul. Cieszyńska 365, 43-382 Bielsko-Biała

Koordinátorka: Patrycja Węgrzyn, referentka pre medzinárodné projekty, pwegrzyn@arrsa.pl, tel. +48 504 410 806

**2. Rozvojová agentúra Žilinského samosprávneho kraja**, n. o., Komenského 48, 010 01  Žilina

Koordinátorka: Ing. Katarína Ďuranová, projektová manažérka, kduranova@razsk.sk, tel. +421 915 832 935

**Hlavný cieľ mikroprojektu:**

*Rozšírenie vzdelávacej ponuky v prihraničnej oblasti prostredníctvom kurzu umožňujúcim získať technologické kompetencie potrebné pre trh práce v pohraničí a nastavenie spolupráce medzi vzdelávacími inštitúciami.*

V rámci projektu bude vytvorený vzdelávací program a realizovaná ***séria workshopov***, ktoré doplnia vzdelávaciu ponuku realizovanú v školách na poľsko-slovenskom pohraničí. Školy vzdelávajúce v odbornom a učňovskom odbore v prihraničnej oblasti nemajú vyučovanie s témami podobnými tým, ktoré sa budú realizovať v projekte, pričom na trhu práce je dopyt po kompetenciách založených na využívaní moderných technológií.

Vďaka realizácii projektu sa výrazne zvýši kvalita vzdelávania v prihraničnej oblasti, a to najmä vďaka jeho prispôsobeniu trendom na trhu práce, ako aj celosvetovým trendom súvisiacim s digitalizáciou života. Bude zavedený praktický aspekt získavania vedomostí a znalostí, ktorý je nepochybne pridanou hodnotou ku každodennému teoretickému vyučovaniu na školách.

Projekt je zároveň reakciou na potreby vzdelávania súvisiace s rýchlym tempom technologických zmien a neprispôsobovaním didaktických metód aktuálnym požiadavkám trhu práce.

Prostredníctvom prezentácií, praktických workshopov a spoločných integračných podujatí budú mať deti a mladí ľudia z prihraničnej oblasti prístup k mimoškolským aktivitám, vďaka ktorým získajú technologické zručnosti zaujímavým a inovatívnym spôsobom.

Vytvorenie ***Interaktívnej mapy*** pohraničných škôl navyše umožní vytvorenie databázy prihraničných škôl a naznačenie smerov ďalšej spolupráce v sektore školstva na poľskej a slovenskej strane. Partneri projektu budú v období realizácie projektu pôsobiť ako ***Vzdelávací kontaktný bod v pohraničí***, čo umožní rozvíjať spoluprácu a pomáhať v nadväzovaní prvých kontaktov ako aj realizovať spoločné vzdelávacie projekty v budúcnosti.

**Špecifické ciele mikroprojektu:**

1. Rozvíjanie spolupráce a výmena skúseností medzi inštitúciami spojenými so sektorom vzdelávania na území pohraničia – Interaktívna mapa pohraničia a Vzdelávací kontaktný bod u partnerov projektu.
2. Vytvorenie a zabezpečenie školiaceho programu na zlepšenie kompetencií detí a mládeže z prihraničnej oblasti v používaní moderných technológií.
3. Zvyšovanie kvalifikácie v oblasti 3D tlače, priestorového modelovania a programovania elektroniky.
4. Prenos vedomostí a zručností - prenos vzdelávacích kompetencií na učiteľov škôl v prihraničnej oblasti.

Integrácia obyvateľov pohraničia prostredníctvom usporiadania spoločného podujatia pre skupiny z Poľska a zo Slovenska – FabHoliday – Cezhraničný letný technologický Hackathon vo FabLab Bielsko-Biała.

**Cieľové skupiny:**

1. ***Obyvatelia územia pohraničia*** – žiaci a učitelia zúčastňujúci sa workshopov sú obyvateľmi pohraničia, ktorí získajú vedomosti z oblasti využitia moderných technológií. Okrem toho sa vďaka plánovanej propagácii dostanú informácie o realizovaných aktivitách k širokému publiku. Naplánované je zverejnenie spozorovaného článku o Interaktívnej mape škôl v pohraničí a propagačné kampane na sociálnych sieťach. Budú tiež zriadené skupiny na sociálnych sieťach, ktoré budú otvorené pre všetkých záujemcov, nielen tých, ktorí sa priamo zúčastňujú na projektových aktivitách.
2. ***Vzdelávacie zariadenia*** - ponúkajú odborné a celoživotné vzdelávanie a ich žiaci/študenti – tak poľské ako aj slovenské školy sa budú priamo zúčastňovať na aktivitách realizovaných v rámci projektu. Školenia usporiadané pre žiakov škôl v pohraničí im umožnia získať kompetencie, ktoré im budú užitočné na cezhraničnom trhu práce. Priestorové modelovanie alebo 3D tlač sú stále širšie využívané napr. v  automobilovom priemysle, ktorý je na tomto území dobre rozvinutý. Navyše, učitelia, ktorí sa zúčastnia kurzu train-the-trainer, získajú zručnosti, kaby mohli v podobnom vzdelávaní pokračovať aj v budúcnosti. Vytvorená interaktívna mapa škôl v pohraničí umožní nadviazať priamu spoluprácu medzi poľskými a slovenskými školami a realizáciu spoločných projektov v budúcnosti.
3. ***Zamestnávatelia*** – budú nepriamymi prijímateľmi projektu. Nie sú naplánované žiadne aktivity, do ktorých sa budú priamo zapájať zamestnávatelia, pričom školenia a odovzdané poznatky z využívania moderných technológií prispejú k zvýšeniu kompetencií ich budúcich potenciálnych zamestnancov. Vďaka tomu budem môcť využívať miestnu základňu talentov bez toho, aby som musel hľadať zamestnancov v iných oblastiach.

**Úlohy realizované v rámci projektu:**

1. Vytvorenie interaktívnej mapy škôl v pohraničí – na základe údajov zhromaždených poľským a slovenským partnerom vznikne mapa umožňujúca zmapovať sektor vzdelávania v pohraničí a nadviazať spoluprácu medzi školami a učiteľmi.
2. Prevádzkovanie *Vzdelávacieho kontaktného bodu v pohraničí* – bude zriadený kontaktný bod, v rámci ktorého budú partneri rozvíjať spoluprácu medzi školami. Okrem toho vzniknú skupiny pre žiakov a učiteľov na sociálnych sieťach, ktoré bude moderovať ARRSA *[Agencja Rozwoju Regionalnego S.A – Agentúra regionálneho rozvoja a. s.]*, čo umožní výmenu skúseností, vedomostí a nápadov. Tieto skupiny budú funkčne prepojené s interaktívnou mapou škôl v pohraničí.
3. Vypracovanie vzdelávacieho programu zameraného na rozvoj technologických kompetencií – vychádzajúc v ústrety potrebám trhu práce v pohraničí bude vypracovaný kurz 3D tlače, priestorového modelovania a programovania elektroniky, v rámci ktorého žiaci a učitelia získajú praktické a teoretické vedomosti. Vzdelávací program bude vypracovaný v dvoch jazykoch: poľštine a slovenčine a bude distribuovaný do vzdelávacích inštitúcií a sprístupnený v sídlach partnerov.
4. Usporiadanie série workshopov na základe vypracovaného vzdelávacieho programu – cyklus workshopov rozdelený do piatich tematických blokov: (a) 3D tlač, (b) Priestorové modelovanie (c) Skenovanie 3D, (d) Programovanie mikrokontrolérov typu Arduino, (e) Spájkovanie a tvorba jednoduchých elektronických obvodov, pre skupinu približne 60 žiakov z poľských a slovenských škôl.
5. Train-the-trainer – workshopy a konzultácie pre učiteľov v oblasti rozvoja technologických kompetencií – cvičenia pre malú skupinu učiteľov škôl v pohraničí (5 osôb na poľskej a 5 na slovenskej strane) sprostredkúvajúce poznatky identické s. školiaci program pre študentov, rozšírený o tipy, ako budú môcť v budúcnosti samostatne viesť takéto workshopy, kde získať vedomosti a inšpiráciu.
6. FabHoliday – Cezhraničný letný technologický Hackathon vo FabLab Bielsko-Biała – podujatie zamerané na integráciu účastníkov workshopu a umožnenie využitia získaných vedomostí a zručností.

**Predpokladané výstupy a výsledky:**

Projekt „Tretí rozmer vzdelávania” je určený pre vytvorenie vzdelávacej ponuky, ktorá vychádza v ústrety potrebám trhu práce v pohraničí. Výstupom projektu bude vzdelávací program z oblasti moderných technológií, vrátane 3D tlače, priestorového modelovania a programovania elektroniky, ktorý bude realizovaný vo vzdelávacích inštitúciách na poľskej a na slovenskej strane. Aktivity budú prebiehať formou mimoškolských aktivít. Okrem toho v rámci projektu vzniknú: Interaktívna mapa škôl v pohraničí a Vzdelávací kontaktný bod v pohraničí, ktoré umožnia nadviazať spoluprácu medzi školami, žiakmi a učiteľmi z územia pohraničia a realizovať spoločné projekty v budúcnosti.

Výsledkom realizácie projektu bude v uvedenom rozsahu vyškolených asi 60 ľudí z prihraničnej oblasti a okrem toho vytvorený vzdelávací program, ktorý bude pripravený v dvoch jazykoch a bude distribuovaný vo vzdelávacích inštitúciách. Tiež bude k dispozícii v sídle partnerov projektu, čo umožní jeho pokračovanie a rozvoj v budúcnosti. Plánujeme zorganizovať aj workshopy pre učiteľov v formulácii train-the-trainer, čo umožní pokračovanie vyučovania aj po skončení projektu a zabezpečí prenos vedomostí v prihraničnej oblasti.

**Cezhraničný dopad:**

Projekt je založený na spolupráci partnerov z Poľska a Slovenska, využívajúc spoločné zdroje, potenciál a skúsenosti. Základom pre iniciovanie cezhraničnej spolupráce bolo spoločné definovanie problému odlivu talentov z prihraničného územia a rozvoj sektora odborného a špecializačného vzdelávania prispôsobeného potrebám trhu práce. Špecifickosť a skúsenosti inštitúcií partnerov projektu (pri realizácii podobných aktivít a medzinárodných projektov) zaručujú najvyššiu kvalitu spolupráce. Vďaka účasti na projekte inštitúcií zaoberajúcich sa rozvojom regiónu a zapojením inštitúcií z rezortu školstva dôjde k rozvoju cezhraničnej spolupráce aj v rámci tohto sektora.

Realizácia projektu prispeje k dosiahnutiu prínosov pre územie pohraničia na oboch stranách hranice. Uvedené cieľové skupiny, t. j. sektor vzdelávania a zamestnávatelia získajú vedomosti a praktické znalosti v oblasti využitia moderných technológií. Plánovaná séria workshopov pre školy doplní formalizované, nepružné učebné osnovy v školách v pohraničí. Prítomnosť technológií, o ktorých sa účastníci kurzov naučia, je zriedkavá, najmä kvôli nedostatku vybavenia a kompetencií v tejto oblasti. Vďaka absolvovanému školiacemu programu získajú študenti z pohraničia nové vedomosti a učitelia, pre ktorých bude vytvorená vyhradená časť kurzu, získajú zručnosti a tipy, ako učiť nové technológie v budúcnosti.

Nepochybnou pridanou hodnotou umožňujúcou ďalší rozvoj cezhraničnej spolupráce je Interaktívna mapa škôl v pohraničí vytvorená v rámci mikroprojektu a platforma výmeny skúseností, ktoré umožnia kontinuálnu integráciu medzi prostredím súvisiacim so vzdelávaním na oboch stranách hranice.